**Ministru kabineta noteikumu projekta “Inovāciju klasteru, sadarbības tīklu un inovāciju sistēmas pārvaldības modeļa izstrādes, īstenošanas un uzraudzības noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Inovāciju klasteru, sadarbības tīklu un inovāciju sistēmas pārvaldības modeļa izstrādes, īstenošanas un uzraudzības noteikumi” (turpmāk – Noteikumu projekts) mērķis ir palielināt privātos pētniecības un attīstības (turpmāk – P&A) izdevumus, veicināt komersantu, pētniecības organizāciju un valsts pārvaldes sadarbību inovāciju procesā, veicināt digitalizācijas attīstību, atbalstot uzņēmumu digitālo produktu un pakalpojumu radīšanu.Noteikumu projekts stāsies spēkā pēc tā publicēšanas Latvijas Vēstnesī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts pamatojoties uz Likuma par budžetu un finanšu vadību 19.3 panta otro daļu, kas paredz, ka Ministru kabinets nosaka Eiropas Atveseļošanas un noturības mehānisma ieviešanas un nacionālā ekonomikas atveseļošanas un noturības plāna īstenošanas un uzraudzības kārtību un nepieciešamās informācijas sistēmas izveides un izmantošanas kārtību, kā arī šā mehānisma ieviešanā iesaistīto institūciju tiesības pieprasīt un saņemt tiešu pieeju datiem valsts informācijas sistēmās tādā apjomā, kāds nepieciešams un kādā to paredz Ministru kabinets attiecīgo pienākumu izpildei; |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai pārvarētu Covid-19 radītās sekas, kā arī nodrošinātu Latvijas ekonomikas ilgtspējīgu attīstību, ir nepieciešams orientēties uz tautsaimniecības transformāciju uz augstāku pievienoto vērtību, produktivitāti un efektīvāku resursu izmantošanu.Viens no galvenajiem Latvijas tautsaimniecības attīstības izaicinājumiem ir zemā produktivitāte (iekšzemes kopprodukts (turpmāk – IKP) uz vienu nodarbināto). Lai gan produktivitātes izaugsmes dinamika Latvijā pēdējos gados ir bijusi straujāka nekā vidēji Eiropas Savienībā (turpmāk – ES), joprojām saglabājas nozīmīga atpalicība salīdzinot ar ES augsti attīstītajām valstīm. Produktivitātes plaisas mazināšana var būt noteicošs konkurētspējas saglabāšanas priekšnosacījums ES vienotājā tirgū. Laikā no 2011.gada līdz 2019.gadam produktivitāte Latvijā ir pieaugusi par 20,2% (vidēji ES-28 – par 5,5%) un produktivitātes plaisa mazinājās par gandrīz 18 procentpunktiem. Neskatoties uz to, 2019.gadā produktivitāte Latvijas tautsaimniecībā kopumā sasniedza tikai 49,8% no vidējā ES līmeņa (69,3% pēc pirktspējas paritātes standartiem). [[1]](#footnote-2)Produktivitātes zemo līmeni lielā mērā nosaka mazs investīciju apjoms P&A, uzņēmēju vājās inovatīvās aktivitātes, esošo resursu neefektīva sadale, kā arī Latvijas uzņēmēju vājā dalība globālās vērtību ķēdēs. Demogrāfisko faktoru ietekmē, kā arī ES atvērto darba tirgu konkurences spiedienā tiek zaudēta Latvijas konkurētspējas priekšrocība, kas saistīta ar zemākām darbaspēka izmaksām. Tajā pašā laikā arvien spēcīgāks kļūst attīstīto valstu konkurences spiediens, ko balsta tehnoloģiska rakstura faktori. Šobrīd notiek pārlieku liela fokusēšanās uz vietējo tirgu, kur produktivitātes kāpumu ierobežo vietējā tirgus ierobežotais izmērs. Tāpēc jaunajos apstākļos vienīgā iespēja saglabāt konkurētspēju pasaules tirgos ir tehnoloģiju un inovāciju balstīta produktivitātes kāpināšana. Ņemot vērā, ka tieši zemais investīciju apjoms P&A un zemā inovāciju kapacitāte uzņēmumos tiek minēti kā nozīmīgi produktivitātes kāpumu kavējošie faktori, investīcijas P&A un inovāciju vides uzlabošana spēs tiešā mērā veicināt produktivitātes kāpumu.**Inovāciju pārvaldība**Eiropas Komisijas ziņojumā norādīts, ka vājās saiknes starp pētniecību un uzņēmējdarbību, kā arī vājā sadarbība uzņēmējdarbības sektora iekšienē, ir nozīmīgi faktori, kas kavē Latvijas P&I sistēmas attīstību, tādējādi arī produktivitātes kāpumu.[[2]](#footnote-3) Lai veicinātu mērķtiecīgu visu iesaistīto pušu sadarbību inovācijas procesā un vienotu stratēģisko virzību, ir nepieciešama kvalitatīva pārvaldības sistēma un atbilstošas valsts atbalsta programmas. Pārvaldības procesā būtiski jāveicina analīzes kapacitāte un datu ieguve, kas saistīta ar uzņēmēju aktivitātēm viedās specializācijas jomās. Oficiālā statistika ļauj analizēt strukturālas pārmaiņas ekonomikā, tomēr strukturālās pārmaiņas ražošanas procesā atbilstoši RIS3 principiem pieejamie statistikas dati neatspoguļo, būtiski ierobežojot šo procesu monitoringa iespējas un kavējot valsts atbalsta pielāgošanas iespējas.Noteikumu projekta pirmās kārtas mērķis ir izveidot pilnvērtīgu RIS3 pārvaldības modeli, kurš ir balstīts uz inovāciju sistēmas aktuālo izaicinājumu risināšanu un nepārtrauktu sadarbības veicināšanu starp valsts pārvaldi, privāto sektoru un pētniecības organizācijām. Tādējādi tiks nodrošināti vislabvēlīgākie nosacījumi uzņēmumu veiksmīgai dalībai globālajās vērtību ķēdēs, veicinot to zināšanu paplašināšanu, stimulējot investīcijas inovācijās un uzņēmējdarbības atklājuma procesus. Tāpat tiks veicināta specializācija Latvijas tautsaimniecībā, kas ļaus stiprināt uzņēmumu konkurētspēju starptautiskos tirgos.Tiks izveidotas RIS3 jomas stratēģiskās vadības padomes (vismaz viena katrā no RIS3 specializācijas jomām), lai veidotu dialogu starp RIS3 vērtību ķēžu ekosistēmās iesaistītajām pusēm – uzņēmumiem, pētniecības organizācijām, politikas veidotājiem un īstenotājiem, nozaru asociācijām, dažādiem sadarbības tīkliem, investoriem, universitātēm, u.c. ieinteresētajām pusēm. RIS3 padomes nodrošina RIS3 vērtību ķēžu ekosistēmas ilgtermiņa stratēģiju un īstermiņa rīcības plānu izstrādi un īstenošanu. Šīs stratēģijas koleģiāli izstrādā privātā, publiskā un pētniecības sektora partneri, saskaņā ar izvirzītajiem specializācijas mērķiem un uzdevumiem. Par aktīvu darbu ar vērtību ķēdēm un ekosistēmām, kā arī individuāla atbalsta sniegšanu to dalībniekiem, būs atbildīga Latvijas investīciju un attīstības aģentūra.Ekonomikas ministrija jaunajā RIS3 pārvaldības modelī stiprinās analītikas un monitoringa kapacitāti, kā arī nodrošinās nozaru politikas veidošanu RIS3 specializācijas jomās, tādējādi nodrošinot, ka RIS3 ilgtermiņa stratēģijās un rīcības plānos iekļautie mērķi un uzdevumi tiek īstenoti no valsts pārvaldes puses.**Inovāciju klasteru programma**Latvijas kopējie izdevumi P&A būtiski atpaliek no ES vidējā rādītāja. 2019.gadā tie bija 195 milj. EUR un veidoja 0,64% no IKP (ES-28 šis rādītājs bija 2,13% no IKP).[[3]](#footnote-4) Ieguldījumu ikgadējā izaugsmes dinamika ir lēna. Saglabājoties esošām tendencēm, NAP izvirzītais mērķis 2027.gadam – paaugstināt P&A izdevumus līdz 1,5% no IKP – netiks sasniegts.Zemie P&A izdevumi būtiski kavē produktivitātes izaugsmi un ekonomikas transformāciju uz augstāku pievienoto vērtību.Nozīmīgākais izaicinājums P&A finansēšanā ir zemā uzņēmējdarbības sektora iesaiste. Uzņēmēju finansējums sastāda aptuveni ¼ daļu no kopējiem ieguldījumiem P&A (0,16% no IKP 2019. gadā), kas ir ievērojami zemāks nekā vidēji ES, kur uzņēmēji nodrošina vairāk nekā pusi no kopējā P&A ieguldījumu finansējuma[[4]](#footnote-5). Zemais privātā sektorā investīciju apjoms ir lielā mērā saistīts ar P&A intensīvo nozaru zemo īpatsvaru tautsaimniecības struktūrā, kā arī pārmērīgi lielo mikro uzņēmumu īpatsvaru ar vāju kapacitāti investēt P&A. Tāpat ir nepietiekošs kompetenču, prasmju un zināšanu apjoms uzņēmumos. Zināšanu un prasmju pārnesi no akadēmiskā sektora un globālajām vērtību ķēdēm kavē vājā starpsektoru sadarbība un zemā internacionalizācija. Noteikumu projekta ietvaros tiks veiktas investīcijas P&A, nodrošinot iespēju ne tikai izstrādāt jaunus produktus, bet arī turpināt to mērogošanu izmantojot dažādus starptautisko sadarbību veicinošus instrumentus, tādējādi tiks panākts investīciju mērķis – privāto investīciju P&A apjoma palielināšana.Inovāciju klasteru programmas ietvaros tiks izveidoti Inovāciju klasteri (vismaz viens katrā no RIS3 jomām). Inovāciju klasteru programmas ieviešanas shēma, lēmumu pieņemšanas un projektu atlases sistēma tiek veidota balstoties uz esošās Kompetences centru programmas ieviešanas shēmu. Lēmumu par atbilstību valsts atbalsta nosacījumiem pieņems Centrālā Finanšu un Līgumu Aģentūra. Inovāciju klasteri būs atbildīgi par nozarei nepieciešamu, inovatīvu, lietderīgu un komercspējīgu pētniecības projektu atlasi. Atsevišķas Ekonomikas ministrijas funkcijas (dalība projektu atlases padomēs, atzinumu sniegšana, demarkācijas nodrošināšana) pēc 2023.gada 31.decembra tiks deleģētas Latvijas investīciju un attīstības aģentūrai, tādējādi nodrošinot, ka Ekonomikas ministrijas resursi tiek izmantoti sekojot līdzi programmas progresam un ietekmes rādītājiem, veicot monitoringu un nepieciešamības gadījumā veicot grozījumus programmas nosacījumos. Inovāciju klasteru darbība būs cieši saistīta ar jauno inovāciju pārvaldības modeli un noteiktajiem RIS3 specializācijas jomu ilgtermiņa un īstermiņa mērķiem, tāpēc to izveide ir plānota pēc tam, kad ir pabeigta RIS3 specializācijas jomu stratēģiju un rīcības plānu izstrāde. Inovāciju klasteru veiktajām aktivitātēm ir jāveicina vērtību RIS3 specializācijas jomas mērķu sasniegšana, kā arī to atbalstītajiem inovāciju un internacionalizācijas projektiem ir jāatbilst RIS3 specializācijas jomas stratēģijā noteiktajām prioritātēm. Kā atsevišķi prioritārie pētniecības virzieni Inovāciju klasteru programmā ir iezīmēti digitalizācija un produktu izstrāde, kas saistīti ar zemu oglekļa emisiju ekonomiku, noturību pret klimata pārmaiņām un pielāgošanos tām. Šie virzieni ir izvēlēti balstoties uz Eiropas Savienības noteiktajiem stratēģiskajiem mērķiem virzībai uz zaļo un digitālo transformāciju. Lai palielinātu Inovāciju klasteru programmai paredzēto finansējumu, Ekonomikas ministrija, papildu Atveseļošanas un noturības mehānisma (ANM) finansējumamu, ir piesaistījusi papildus Eiropas Savienības daudzgadu budžeta (turpmāk - ES struktūrfondi) līdzekļus. Ir plānots, ka pēc ANM perioda beigām izvirzīto mērķu sasniegšana tiks turpināta ar ES struktūrfondu investīcijām. Demarkāciju starp ANM un ES struktūrfondu aktivitātēm plānots nodrošināt, paredzot, ka ES struktūrfondu aktivitātes tiks uzsāktas tikai pēc tam, kad ANM aktivitātes būs pabeigtas.**Sadarbības tīklu programma**Balstoties uz Eiropas inovācijas reitinga datiem, tikai 5,6% no Latvijas inovatīvajiem MVK inovācijas procesā ir sadarbojušies ar citām organizācijām. [[5]](#footnote-6)Noteikumu projekta trešās kārtas mērķis ir veicināt komersantu un pētniecības, izglītības un zināšanu izplatīšanas organizāciju un citu institūciju sadarbību vietējā un starptautiskajā līmenī, tādējādi veicinot komersantu konkurētspējas celšanu, palielinot eksporta apjomu un augstas pievienotās vērtības produktu un pakalpojumu īpatsvaru eksportā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Latvijas investīciju un attīstības aģentūra |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sīkie (mikro), mazie, vidējie un lielie komersanti, pētniecības un zināšanu izplatīšanas organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām Noteikumu projekta tiesiskais regulējums nemaina tiesības un pienākumus, kā arī veicamās darbības. Noteikumu projekts pozitīvi ietekmēs tautsaimniecību. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| TBC |
|  |  |  |
| **IV. Tiesību akta projekta ietekme uz spēkā esošo tiesību normu sistēmu** |
|  Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | * Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. panta (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV));
* Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam;
 |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:1. Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV);
2. Komisijas regula Nr. 1407/2013;
3. TBC
 |
| A | B | C | D |
| TBC | Noteikumu projekta \_\_\_\_punkts | *Ieviests pilnībā* | *Neparedz stingrākas prasības.* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām, sabiedrības līdzdalība tiek nodrošināta, ievietojot noteikumu projektu Ekonomikas ministrijas tīmekļa vietnē sabiedriskajai apspriešanai. |
| 2. | Sabiedrības līdzdalība projekta izstrādē | Noteikumu projekts ievietots sabiedriskajai apspriešanai Ekonomikas ministrijas tīmekļvietnē:<https://em.gov.lv/lv/Ministrija/sabiedribas_lidzdaliba/diskusiju_dokumenti/>  |
| 3. | Sabiedrības līdzdalības rezultāti | Tiks papildināts atbilstoši sabiedrības aktivitātei. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Latvijas investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Ekonomikas ministrs J. Vitenbergs

Vīza:

Valsts sekretārs E. Valantis

1. Nacionālās industriālās politikas pamatnostādnes 2021.-2027.gadam (skatīt: <http://tap.mk.gov.lv/mk/tap/?pid=40489298>) [↑](#footnote-ref-2)
2. Eiropas Komisijas 2020. gada ziņojums par Latviju (skatīt: <https://eur-lex.europa.eu/legal-content/LV/TXT/PDF/?uri=CELEX:52020SC0513&from=EN>) [↑](#footnote-ref-3)
3. Intramural R&D expenditure (GERD) by sectors of performance (skatīt: <https://ec.europa.eu/eurostat/databrowser/view/RD_E_GERDTOT__custom_305692/default/table?lang=en> [↑](#footnote-ref-4)
4. RIS3 monitoringa 2.ziņojums (skatīt: <https://www.izm.gov.lv/lv/media/1021/download>, 13.lpp) [↑](#footnote-ref-5)
5. European innovation scoreboard 2020(skatīt <https://ec.europa.eu/docsroom/documents/41864>, izklājlapu”ANNEX C"). [↑](#footnote-ref-6)